**COMUNICAT DE PRESĂ, BIAF Buzău, Septembrie 2025**

**10 ani de magie cinematografică la Buzău!  
BUZZ IFF aniversează un deceniu de film internațional**

Buzău, 1 septembrie 2025 – Festivalul Internațional de Film BUZZ IFF marchează o ediție aniversară specială: 10 ani de cinema, dialoguri și întâlniri memorabile. Între 1 și 7 septembrie, la Teatrul „George Ciprian”, în cadrul Buzău International Arts Festival (BIAF), publicul este invitat la o săptămână intensă de proiecții, discuții cu cineaști și evenimente dedicate iubitorilor de film.

Ediția aniversară aduce în competiție **lungmetraje, scurtmetraje, documentare și filme studențești** europene, oferind o platformă unică pentru diversitatea vocilor cinematografice și pentru dialogul dintre public și realizatori. În total, în 2025, întră în competiție **48 de filme din 21 de țări**.

**Programul festivalului**

* **Luni, 1 septembrie** – Competiția de documentar se deschide cu ***„Diagnonsense”*** (Norvegia, 2024), urmat de premiera lungmetrajului ***„Comatogen”*** (România, Moldova, 2025) și o sesiune Q&A cu regizorul Igor Cobileanschi.
* **Marți, 2 septembrie** – Calup de scurtmetraje, inclusiv ***„În căutarea cailor pierduți”*** (r. Ion Sapdaru), și proiecția filmului britanic ***„Paul și Paulette fac baie”*** (2024), urmată de discuție cu regizorul Jethro Massey.
* **Miercuri, 3 septembrie** – Competiția de lungmetraj continuă cu producțiile ***„Pentru că iubesc vremea rea”*** (Bulgaria) și ***„Când Moș Crăciun era comunist”*** (Bosnia și Herțegovina, Croația, Serbia).
* **Joi, 4 septembrie** – Proiecții de scurtmetraje, lungmetrajul ***„Ceremonia”*** (Marea Britanie) și documentarul românesc ***„După cioate”*** (2025), urmat de Q&A cu realizatorii Mihai Gavril Dragolea și Radu Constantin Mocanu.
* **Vineri, 5 septembrie** – Calupuri de scurtmetraje și filme studențești, plus documentarul ***„O familie aproape perfectă”*** (2024), prezentat de regizorul Tudor Platon.
* **Duminică, 7 septembrie** – ***„Grandpa Guru”*** (Croația, 2024), ultimul calup de scurtmetraje și ultimul documentar din competiție, ***„Constantin din Basarabia****”* (Italia–Moldova, 2025), urmată de Q&A cu regizorul Constantin Rusu și producătoarea Vincenza Passarelli.

**Evenimente conexe**

Ca de obicei, BUZZ IFF propune și o serie de activități speciale:

* **Atelier de storyboard** cu Mihai I. Grăjdeanu
* **Rezidență artistică de imagine și producție de film** cu Jean Blăgoi (1–5 septembrie)
* **Workshop *Oportunități de finanțare pentru cinematografia europeană***, susținut de Valentina Miu (2 septembrie)
* **Masterclass *Istoria pe care o știați sau n-o știați a filmelor cu supereroi***, cu criticul de film Bogdan Movileanu (7 septembrie, Centrul I.C. Brătianu)

**Despre BUZZ IFF**

De-a lungul celor zece ediții, BUZZ IFF s-a impus ca un eveniment de referință pe scena cinematografică românească, conectând cinefilii, profesioniștii din industrie și publicul larg. Festivalul face parte din BIAF – Buzău International Arts Festival, contribuind la transformarea orașului într-un hub cultural al regiunii.

**Parteneri și Suporteri**

**BIAF 2025 este organizat de Asociația CulturAll, în parteneriat cu Primăria Municipiului Buzău, Centrul Cultural și Educațional Alexandru Marghiloman și Consiliul Județean Buzău, și co-finanțat de Ministerul Culturii.**

**Parteneri:** Teatrul George Ciprian Buzău, Muzeul Județean Buzău, Centrul Județean de Cultură și Artă Buzău, Buzău Shopping City, ADI Buzău, RER SUD, TransBus.

**Partener mobilitate:** General Autocom

**BIAF are sprijinul sponsorilor:** Winmarkt, Eximprod Grup, Camera Notarilor Publici Ploiești, Douglas, Mondo Consult SRL, Maxi Farma, Birou Notarial Vasile Victor și Asociații, Hotel Pietroasa, Lucsor.

**Parteneri media:** Digi24, KissFM, Agerpres, Psychologies, Wall-Street, Happ, Iqads, Filmecarti, CineFan, Liternet, Cinemap, daily culture, Cinefilia,UZPR, Buzau.net, Opinia, Campus TV, Campus Radio, Reporterbuzoian, Buzaumedia, MediaTrust

Tot ce ai nevoie să știi despre program, locații, artiști și surprize găsești pe:

**Website: biaf.ro**

**Facebook: BUZZ IFF**

**Instagram: @buzziff**

**TikTok: @biaf**

**Pentru informații suplimentare de presă, vă rugăm să contactați:**

Laura Pascu  
Email: laura@prcafe.ro  
Telefon: 0722 653 210